Պատմության աղբանոց

Պատմության աղբանոց, պատկերավոր արտահայտություն, որտեղ տեղ են գտնում այն մարդիկ, իրադարձությունները, գաղափարախոսությունները և այլն, որոնք մոռացության են մատնվում պատմության ընթացքում։

Ֆրանչեսկո Պետրարկան, այցելելով իր ժամանակի Հռոմ, այն անվանել է «պատմության աղբանոց»։

Ժամանակակից պատմության մեջ առաջիններից մեկն այս արտահայտությունն օգտագործել է Լև Տրոցկին՝ Խորհուրդների երկրորդ համագումարը լքած մենշևիկներին ուղղված ուղերձում (1917 թվականի նոյեմբերի 7)։ 
«Ժողովուրդը եկավ մեր հետևից, մենք հաղթանակ տարանք, իսկ հիմա մեզ ասում են՝ հրաժարվեք ձեր հաղթանակից, զիջեք, ընդունեք փոխզիջումը։ Ո՞ւմ հետ, հարցնում եմ ես ձեզ։ Տատանվող խմբերի՞ հետ, որոնք մեզ թողել են, իսկ հիմա մեզ առաջարկներ են անում։ Մենք նրանց ասում ենք՝ դուք ոչնչություն եք և ձախողվել եք։ Ձեր դերն ավարտված է, գնացեք այնտեղ, որը նախատեսված է ձեզ համար՝ պատմության աղբանոց»։

Այս արտահայտության օգտագործման մեկ այլ հայտնի օրինակ է դարձել 1982 թվականի հունիսի 8-ին Բրիտանիայի համայնքների պալատում Ռոնալդ Ռեյգանի ելույթը, որում նա Խորհրդային Միությունը անվանել է «չարի կայսրություն»։
…Ազատությունն ու ժողովրդավարությունը մարքսիզմն ու լենինիզմը կթողնեն պատմության աղբանոցում։

Օգտագործման վերջին օրինակներից մեկն այն հայտարարությունն է, որը 2011 թվականի մարտին Լիբիայի քաղաքացիական պատերազմի ժամանակ Մուամար Քադաֆին արել էր ՆԱՏՕ-ի երկրների հասցեին, որոնք սկսել էին Լիբիայի ռմբակոծությունները։

Այս ագրեսիան անցկացվում է ֆաշիստների բազմության կողմից, որն իր օրերը կավարտի պատմության աղբանոցում։

Ծանոթագրություններ 

Քաղաքական կարգախոսներ
Պատմություն
Դարձվածքներ
Ռուսերեն բառեր և արտահայտություններ